**PAGRINDINĖ SUTARTIS**

2024 m. rugpjūčio 8 d. Nr. PIR24-671

Kaunas

**AB „Kelių priežiūra“**, buveinės adresas Savanorių pr. 321C, Kaunas, juridinio asmens kodas 232112130, atstovaujama Kelių infrastruktūros paslaugų vystymo departamento direktoriaus Gintaro Bilevičiaus, veikiančio pagal 2024-07-24 įgaliojimą Nr. GG24-196 (toliau – **Užsakovas**),

ir

**IĮ „Elmonsta“,** buveinės adresas Tujų g. 9, Jurbarkas, juridinio asmens kodas 158322074, atstovaujama direktorės Astos Izokienės, veikiančios pagal įmonės nuostatas (toliau – **Rangovas**),

Užsakovas ir Rangovas toliau kartu vadinami Šalimis, o kiekvienas atskirai – Šalimi, sudarė šią Darbų pirkimo pagrindinę sutartį (toliau – **Sutartis**).

1. **SĄVOKOS IR SUTARTIES AIŠKINIMAS**
   1. Sutartyje vartojamos sąvokos aiškinamos vadovaujantis Preliminariojoje sutartyje, Konkurso sąlygose, Sutartyje ir teisės aktuose nustatytu reglamentavimu.
2. **SUTARTIES OBJEKTAS**
   1. Rangovas įsipareigoja Sutartyje nustatytomis sąlygomis ir tvarka, savo lėšomis, rizika ir priemonėmis atlikti elektros įrengimo darbus (pėsčiųjų perėjų apšvietimo įrengimas) projekte „Valstybinės reikšmės keliuose esančių pėsčiųjų perėjų paprastojo remonto darbus – Kauno apskrityje Nr. 5“ (toliau – **Darbai**), o Užsakovas įsipareigoja, nenustatęs trūkumų arba Rangovui juos pašalinus per Užsakovo nurodytą terminą, priimti tinkamai, kokybiškai ir laiku atliktus Darbus ir už juos sumokėti Rangovui Sutartyje nustatyta tvarka.
   2. Šalys aiškiai susitaria, kad Rangovo prievolė atlikti Darbus pagal Sutartį reiškia prievolę pasiekti Sutartyje nurodytą rezultatą, o ne prievolę dėti maksimalias pastangas, kad būtų pasiektas Sutartyje nurodytas rezultatas.
   3. Sutartis sudaryta atnaujinto varžymosi dėl (PU-11707/23) Elektros įrengimo darbų (pėsčiųjų perėjų apšvietimo įrengimas) projekte „Valstybinės reikšmės keliuose esančių pėsčiųjų perėjų paprastojo remonto darbus – Kauno apskrityje Nr. 5“ pagrindu, CVP IS pirkimo (atnaujinto varžymosi) Nr. 732872.
   4. Preliminariosios sutarties, kurios pagrindu vykdomas atnaujintas varžymasis, data, pavadinimas ir numeris: 2024-04-15 (PU-11707/23) Apšvietimo ir elektros linijų iškėlimo, įrengimo darbai Pietų regione, Nr. PRE24-16.
   5. Šiai Sutarčiai priskirtini BVPŽ kodai: 45311000-0.
3. **KAINA IR SUTARTIES VERTĖ**
   1. **Bendra Sutarties kaina yra 81 518,91 EUR** *(aštuoniasdešimt vienas tūkstantis penki šimtai aštuoniolika eurų 91 ct)* **su PVM**, kurią sudaro:

3.1.1. Darbų kaina su PVM *–* **81 518,91 EUR** *(aštuoniasdešimt vienas tūkstantis penki šimtai aštuoniolika eurų 91 ct),* kaiPVM sudaro**14 147,91 EUR** *(keturiolika tūkstančių šimtas keturiasdešimt septyni eurai 91 ct)*, oDarbų kaina be PVM – **67 371,00 EUR** *(šešiasdešimt septyni tūkstančiai trys šimtai septyniasdešimt vienas euras 00 ct).*

3.1.2. Pagrindinės sutarties sudarymo mokestis su PVM *–* **0,00 EUR** *(nulis eurų 00 ct), kai* PVM sudaro**0,00 EUR** *(nulis eurų 00 ct)*, oPagrindinės sutarties sudarymo mokestis be PVM – **0,00 EUR** *(nulis eurų 00 ct).*

* 1. Bendra Sutarties kaina negali viršyti bendros Preliminariosios sutarties kainos.
  2. Sutarties kaina Sutarties vykdymo metu gali būti padidinta, Šalims nustačius faktiškai didesnį Darbų poreikį nei buvo numatyta Atnaujinto varžymosi metu, jeigu Rangovas pateikdamas Pasiūlymą negalėjo numatyti tokio padidinto Darbų poreikio. Tokiu būdu Sutarties kaina gali būti padidinta ne daugiau kaip 15 procentų nuo pradinės Sutarties kainos.
  3. Šiai Sutarčiai taikoma fiksuotos kainos kainodara nustatyta laikantis Viešųjų pirkimų tarnybos direktoriaus 2017 m. birželio 28 d. įsakymu Nr. 1S-95 (aktualios redakcijos) „Dėl Kainodaros taisyklių nustatymo metodikos patvirtinimo“, kuri detalizuota šioje Sutartyje, Preliminarioje sutartyje ir Pirkimo sąlygose.
  4. Kaina Sutarties galiojimo laikotarpiu nebus perskaičiuojama (-i).
  5. Į Darbų kainą ar įkainius yra įskaičiuotos visos Rangovo tiesioginės ir netiesioginės išlaidos, mokesčiai, darbo jėgos, mechanizmų ir medžiagų kaina, papildomi ir nenumatyti darbai, transporto ir visos kitos, įvertinus visas veiklos rizikas, susijusias su Darbų atlikimu pagal šią Sutartį, Rangovo išlaidos. Jeigu, siekiant laiku ir tinkamai įvykdyti Sutartį, reikia atlikti papildomus darbus, kurių Rangovas nenumatė sudarant šią Sutartį, bet turėjo ir galėjo juos numatyti ir jie yra būtini Sutarčiai tinkamai įvykdyti, šiuos darbus Rangovas atlieka savo sąskaita.
  6. Pagal šią Sutartį atliekami Darbai, kurių pavadinimai, kiekiai ir (ar) kita būtina informacija nurodyta Sutarties Priede Nr. 2. Perkamiems Darbams taikomi ir visi Darbų atlikimo, kokybės ir kiti reikalavimai, numatyti Preliminariojoje sutartyje.
  7. Jeigu Sutarties galiojimo metu pasikeitus teisės aktams, pasikeistų pridėtinės vertės mokesčio dydis, Sutarties kaina be PVM dėl to nebus keičiama, t. y. Užsakovas apmokės Sutarties sudarymo mokestį ir tinkamai atliktų Darbų kainą, kuri bus lygi sumai, gautai prie Sutarties sudarymo mokesčio ir Darbų kainos be PVM pridėjus PVM, apskaičiuotą pagal naujai patvirtintą mokesčio tarifą, nebent priimti teisės aktai numatytų kitaip.
  8. Vadovaujantis LR Pridėtinės vertės mokesčio įstatymo 96 straipsnio Sutarties pagrindu atliekamiems statybos darbams, kaip šie apibrėžti LR Statybos įstatymo 2 straipsnio 90 dalyje, taikomas atvirkštinis PVM apmokėjimas.

1. **ATSISKAITYMO TVARKA**
   1. Atsiskaitymai atliekami už faktiškai tinkamai, laiku ir kokybiškai atliktus Darbus, o kai Darbai yra atliekami etapais – pasibaigus atitinkamam Darbų atlikimo etapui. Bet kuriuo atveju Darbų atlikimas įforminamas Rangovo ir Užsakovo pasirašomu Darbų perdavimo-priėmimo aktu. Užsakovas turi teisę nemokėti už Rangovo atliktus Darbus, kurių Užsakovas neužsakė Sutartyje numatyta tvarka. Apmokėjimo suma nustatoma pagal Atnaujinto varžymosi metu Pasiūlyme pateiktą Darbų kainą. Užsakovas sumoka Rangovui Pagrindinės sutarties sudarymo mokestį, kai Rangovo bendra atliktų Darbų vertė viršija 20 % (dvidešimt procentų) visų Rangovo atliekamų Darbų vertę. Pagrindinės sutarties sudarymo mokestis dalimis nėra mokamas.
   2. Rangovas įsipareigoja parengti ir pateikti Užsakovui 2 (du) pasirašytus atliktų   
      Darbų perdavimo-priėmimo aktų egzempliorius, kuriuose detalizuojami atlikti Darbai ir nurodoma Sutarties nuostatas atitinkanti Darbų atlikimo kaina. Jeigu Užsakovas turi pastabų Darbų rezultatui, šias pastabas Užsakovas įrašo Darbų perdavimo-priėmimo akte arba kitais šioje Sutartyje numatytais susirašinėjimo būdais, o Rangovas privalo pašalinti Užsakovo nurodytus atliktų Darbų trūkumus ne vėliau kaip per 3 (tris) darbo dienas, nebent Šalys sutartų kitą terminą. Kartu su Darbų priėmimo-perdavimo aktu Rangovas įsipareigoja pateikti ir kitus su Darbais susijusius dokumentus. Užsakovas turi teisę reikalauti Rangovą ištaisyti Darbų trūkumus ir defektus ir po Darbų priėmimo-perdavimo momento, jeigu vėliau nustatoma, jog Darbai neatitinka jiems keliamų reikalavimų.
   3. Rangovas įsipareigoja pateikti Užsakovui PVM sąskaitą - faktūrą vieną kartą per einamąjį mėnesį per 2 (dvi) darbo dienas nuo Darbų perdavimo - priėmimo akto grąžinimo Rangovui dienos, bet ne vėliau kaip iki sekančio mėnesio ketvirtos darbo dienos. Rangovas turi užtikrinti, jog PVM sąskaitą-faktūrą Užsakovas gautų per informacinę sistemą „SABIS“. Kartu su pateikiama PVM sąskaita-faktūra Rangovas privalo pateikti Sutarties Šalių pasirašytą Darbų priėmimo-perdavimo aktą. Mokėjimo dokumentai išrašomi išimtinai tik už Rangovo atliktus Darbus, kurių atžvilgiu Užsakovas neturėjo pretenzijų. Mokėjimo dokumentai už Darbus, kurių atžvilgiu Užsakovas turėjo pretenzijų, išrašomi tik po to, kai Rangovas ištaiso atliktų Darbų trūkumus ir Užsakovas priima ištaisytus Darbus atskiru perdavimo - priėmimo aktu šioje Sutartyje nustatyta tvarka.
   4. Rangovas pateiktame mokėjimo dokumente privalo nurodyti atsakingą Užsakovo kelių tarnybą (struktūrinį vienetą), Sutarties sudarymo datą bei Užsakovo suteiktą Sutarties numerį.
   5. Užsakovas atsiskaito už kokybiškai ir tinkamai atliktus Darbus ne vėliau kaipper 30 (trisdešimt) kalendorinių dienų nuo Rangovo Sutartyje numatyta tvarka, sistemoje „SABIS“ gautos ir patvirtintos PVM sąskaitos - faktūros dienos. Šalys gali susitarti ir dėl trumpesnių apmokėjimo terminų, jeigu dėl apmokėjimo terminų sutrumpinimo Užsakovui atsiranda papildoma ekonominė nauda.
   6. Rangovui nesilaikant PVM sąskaitos - faktūros pateikimo terminų ir tvarkos, numatytos šioje Sutartyje ir (ar) teisės aktuose, gali būti sulaikomi mokėjimai. Toks mokėjimų sulaikymas nėra laikomas Sutarties sąlygų pažeidimu (t. y. nėra skaičiuojami delspinigiai).
   7. Užsakovas turi teisę sulaikyti bet kokius mokėjimus pagal šią Sutartį, jeigu Rangovas neatlieka Sutartyje numatytų Darbų (arba jų dalies) arba juos atliko nekokybiškai, arba nepašalina atliktų Darbų trūkumų per šioje Sutartyje nustatytus terminus.
2. **ŠALIŲ ĮSIPAREIGOJIMAI IR ATSAKOMYBĖ**
   1. Darbų atlikimo tvarka nustatyta Kvietime, Preliminariojoje sutartyje, Techninėje specifikacijoje, Sutartyje ir jos prieduose.
   2. Darbų atlikimo vieta: Kauno apskritis.
   3. Darbų atlikimo terminas: darbai atliekami per 2 (du) mėnesius nuo Sutarties įsigaliojimo dienos.
   4. Darbų atlikimo terminas gali būti pratęstas abipusiu Šalių susitarimu 1 (vieną) kartus/-ą po 1 (vieną) mėnesius/-į. Visais atvejais Darbai su visais Sutarties pratęsimais atliekami ne ilgiau kaip 3 (tris) mėnesius/-ių.
   5. Šalys sutaria, kad Darbų atlikimo terminas, gali būti pratęstas bendru Šalių susitarimu ir tik dėl aplinkybių, kurios nepriklauso nuo Rangovo. Sutarties vykdymas taip pat gali būti sustabdytas bendru Šalių Sutarimu esant teisės aktuose numatytoms aplinkybėms, dėl kurių Šalys negali vykdyti savo Sutartinių įsipareigojimų.
   6. Jeigu Sutarties pagrindu atliekami statybos darbai, Šalys turi teisę raštu susitarti dėl Darbų atlikimo sustabdymo (technologinės pertraukos), laikotarpiu nuo gruodžio 15 d. iki kitų metų kovo 15 d.. Atitinkamai, sustabdymo laikotarpiui, gali būti nukeliami Darbų atlikimo terminai bei Sutarties terminai.
   7. Laiku neatlikęs Darbų ar neįvykdęs kitų šioje Sutartyje numatytų įsipareigojimų ar jų dalies, tai yra pažeidęs terminą daugiau kaip vieną dieną, Rangovas moka Užsakovui 0,05 % dydžio delspinigius nuo neįvykdytų įsipareigojimų vertės už kiekvieną uždelstą dieną, tačiau bet kokiu atveju ne mažiau kaip 50,00 EUR (penkiasdešimt eurų 00 ct) už vieną vėlavimo laikotarpį. Rangovui vėluojant atlikti ar ištaisyti Darbų defektus daugiau nei 5 (penkias) darbo dienas, Užsakovas turi teisę apie tai iš anksto pranešus Rangovui pirkti Darbus iš kito rangovo ir reikalauti tiesioginių nuostolių atlyginimo, įskaitant, bet neapsiribojant, kainų skirtumo, susidarančio Užsakovui įsigyjant trūkstamus Darbus iš trečiųjų asmenų, ar išlaidas, susidariusias Užsakovui ištaisant Darbų trūkumus. Atitinkamai, Užsakovas turi teisę nutraukti šią Sutartį Sutarties 9.4. punkte numatyta tvarka.
   8. Laiku neapmokėjus už tinkamai atliktus Darbus, Užsakovas, Rangovui raštu pareikalavus, moka 0,05 % dydžio delspinigius už kiekvieną uždelstą dieną nuo laiku neapmokėtos PVM sąskaitos - faktūros vertės.
   9. Rangovas privalo visiškai atlyginti Užsakovo tiesioginius nuostolius, atsiradusius dėl netinkamo Darbų atlikimo, Darbų vėlavimo ar Rangovui pažeidus kitus savo sutartinius įsipareigojimus.
   10. Užsakovas turi teisę už Rangovo padarytų tiesioginių nuostolių, Užsakovo naudai priskaičiuotų delspinigių ir (ar) taikytinų baudų (toliau – Netesybos) dydžiu sumažinti pagal Sutartį Rangovui mokėtinas sumas, vienašališkai atliekant tarpusavio prievolių įskaitymą, t. y., Rangovo Užsakovui mokėtinas Netesybų sumas įskaitant į Užsakovo Rangovui mokėtiną atlyginimą už atliktus Darbus. Rangovui pagal Sutartį mokėtinos sumos yra sumažinamos ir tomis sumomis, kurias Užsakovas sumokėjo tretiesiems asmenims už Rangovo nekokybiškai ar ne laiku atliktų Darbų trūkumų pašalinimą.
   11. Rangovui atlikus nekokybiškus Darbus, Darbų neatlikus iš viso ar juos atlikus tik iš dalies, ar atsisakant atlikti Darbus, Užsakovas turi teisę šiuos Darbus pirkti iš trečiųjų asmenų ir reikalauti Rangovą atlyginti dėl to susidariusius tiesioginius nuostolius, įskaitant, bet neapsiribojant kainų skirtumą, susidarantį Užsakovui įsigyjant trūkstamus Darbus iš trečiųjų asmenų ar išlaidas susidariusias Užsakovui ištaisant Darbų trūkumus.
   12. Netesybų sumokėjimas neatleidžia Šalies nuo įsipareigojimų pagal Sutartį vykdymo bei nuo pareigos atlyginti tiesioginius nuostolius.
   13. Darbų garantinis laikotarpis yra skaičiuojamas nuo galutinio Darbų priėmimo akto pasirašymo dienos. Atliktiems Darbams nustatomi Lietuvos Respublikos įstatymuose numatyti garantiniai terminai, nebent Sutartyje ar Kvietime numatyti kitokie Darbų garantiniai terminai.
   14. Rangovas prisiima visą atsakomybę už Darbų atlikimui naudojamų medžiagų kokybę.
   15. Jeigu Sutartimi Rangovas įsipareigojo parengti projektą, projekto autorinės teisės priklauso Užsakovui, kuris galės jį perduoti trečiosioms šalims ir kitaip naudoti jį ar jo dalį pagal poreikį.
   16. Rangovas įsipareigoja:
       1. nepažeidžiant terminų, kokybiškai atlikti, užbaigti ir perduoti Užsakovui visus Sutartyje nurodytus Darbus ir (ar) ištaisyti defektus, nustatytus iki Darbų perdavimo Užsakovui ir (ar) per garantinį laikotarpį. Defektai turi būti ištaisyti per 3 (tris) darbo dienas nuo Rangovo informavimo apie defektus momento, nebent Šalys sutaria kitą defektų ištaisymo terminą. Laiku neištaisęs defektų, Rangovas moka Užsakovui 0,05 proc. dydžio delspinigius nuo bendros Sutarties kainos už kiekvieną uždelstą ištaisyti defektus dieną, tačiau bet kokiu atveju ne mažiau kaip 50,00 EUR (penkiasdešimt eurų 00 ct) už vieną vėlavimo laikotarpį;
       2. Darbus atlikti pats arba šioje Sutartyje numatyta tvarka pasitelkdamas trečiuosius asmenis, savo rizika bei sąskaita, rūpestingai bei efektyviai, pagal geriausius visuotinai pripažįstamus profesinius standartus ir gerąją praktiką, panaudojant visus reikiamus įgūdžius, žinias, vadovaujantis Rangovo vykdomai veiklai taikomais reikalavimais;
       3. savo sąskaita pašalinti visus atliktų Darbų trūkumus;
       4. pradėti Darbus Sutartyje nustatyta tvarka.
       5. Darbus atlikti vadovaujantis Preliminariosios sutarties priede Nr. 1 „Techninė specifikacija“ 3.1.3. punkte nurodytais LR teisės aktais ir normatyviniais dokumentais, taip pat vadovaujantis Darbų aprašymais, Darbų projektu bei visa kita pateikta informacija apie Užsakovo poreikius;
       6. užtikrinti darbų saugos ir sveikatos, gaisrinės saugos, aplinkos apsaugos reikalavimų gyvendinimą bei tinkamas darbo higienos sąlygas darbų objekte, taip pat gretimos aplinkos bei gamtos ir nekilnojamųjų kultūros paveldo vertybių (jeigu tokių yra) apsaugą ir greta darbų objekto gyvenančių, dirbančių, poilsiaujančių ir judančių žmonių apsaugą nuo statybos darbų sukeliamų pavojų, taip pat nepažeisti trečiųjų asmenų gyvenimo ir veiklos sąlygų visą statybos laikotarpį. Pažeidus šiame punkte numatytus reikalavimus, Rangovas įsipareigoja sumokėti Užsakovui 1 proc. nuo Sutarties vertės dydžio baudą;
       7. užtikrinti, kad Sutartį vykdys tik tokią teisę turintys asmenys (jei Sutarties tinkamas įvykdymas yra susijęs su teise verstis atitinkama veikla);
       8. užtikrinti, kad Darbai būtų atliekami naudojant atitinkamiems Darbams atlikti būtiną ir kokybišką darbo įrangą, o taip pat užtikrinti pakankamą darbo įrangos kiekį. Darbams atlikti naudojama darbo įranga turi būti saugi, tinkamai sertifikuota ir atitikti taikomus standartus;
       9. baigęs darbus sutvarkyti Darbų objekto teritoriją;
       10. vykdyti visus Užsakovo nurodymus, susijusius su Darbų atlikimu, neprieštaraujančius įstatymams ir (ar) šiai Sutarčiai;
       11. netrukdyti Užsakovo ar generalinio užsakovo darbuotojams atlikti darbus toje pačioje Darbų atlikimo vietoje.
       12. visus objekto Darbų procesus vykdyti taip, kad esami statiniai, gaminiai, įranga ir kitas turtas, nepriklausomai nuo to, ar pastarieji priklauso Užsakovui, ar trečiam asmeniui, nebūtų be reikalo arba nederamai naudojami ar sugadinami, bei privalo atlyginti žalą, padarytą Užsakovui ir (ar) tretiesiems asmenims;
       13. pateikti Užsakovui įsakymo (ar kito dokumento) dėl Rangovo paskirto Darbų vadovo kopiją ir raštu nurodyti šio asmens kontaktinius duomenis;
       14. Užsakovui ir (ar) Užsakovo techniniam prižiūrėtojui raštu pateikti visų naudojamų medžiagų pasus ir sertifikatus ir (ar) kitus dokumentus, susijusius su Darbais;
       15. Rangovas užtikrina, kad Užsakovo atstovai ar statybos techninis prižiūrėtojas bet kuriuo metu turėtų priėjimą prie visų vykdomų (atliktų) Darbų ir suteikti jiems galimybę apžiūrėti Darbų rezultatus, medžiagas, priemones bei įrangą. Jeigu Užsakovo atstovai, techninė priežiūra nustato, kad naudojamos medžiagos, priemonės, įranga neatitinka Sutarties sąlygų, Rangovas privalo jas nedelsiant pašalinti bei savo lėšomis pakeisti jas tinkamomis.
       16. Net ir po paskutinio Darbų priėmimo-perdavimo akto pasirašymo, Rangovas įsipareigoja bendradarbiauti su Užsakovu tam, kad būtų užtikrintas pagal Sutartį atliktų darbų patikrinimas, pridavimas generaliniam užsakovui ir valstybės institucijoms, kiek tai priklauso nuo Rangovo atliktų Darbų. Iš Rangovo pusės atliktas bendradarbiavimas yra neatlygintinis.
   17. Rangovas patvirtina, kad turi visas licencijas, leidimus ir įgaliojimus vykdyti (jei taikoma). Rangovas patvirtina, jog šios Sutarties pasirašymo metu ir viso Sutarties vykdymo metu atitinka Pirkimo dokumentuose nurodytus kvalifikacinius reikalavimus (jei taikoma). Jei Sutarties vykdymo metu paaiškėtų, jog Rangovo kvalifikacija neatitinka nustatytų reikalavimų ir Rangovas jų neištaiso per Sutartyje nurodytą terminą, tai bus laikoma esminiu Sutarties pažeidimu.
   18. Rangovas privalo užtikrinti, jog jo pasitelkiami darbuotojai ir (ar) tretieji asmenys, vykdantys Darbus statybvietėje, turėtų skaidriai dirbančio asmens identifikavimo kodą arba, kai jiems kodas negali būti suformuotas, – kode užšifruojamus duomenis pagrindžiančius dokumentus, arba būtų užregistravę atvykimo į statybvietę pradžios laiką ir priežastį bei turėtų Rangovo nustatytą identifikavimo priemonę. Šalys susitaria, kad tuo atveju, jeigu Rangovui netinkamai vykdant šiame punkte nustatytus įsipareigojimus Užsakovui yra pritaikoma atsakomybė, tame tarpe, už statybvietėje esančių asmenų identifikavimo reikalavimų nevykdymą, Rangovas įsipareigoja nedelsiant kompensuoti Užsakovui visus dėl to Užsakovo patirtus nuostolius, įskaitant, Užsakovo sumokėtas baudas.
   19. Užsakovas įsipareigoja:
       1. Rangovui sudaryti visas sąlygas, suteikti informaciją ar dokumentus, reikalingus tinkamam Darbų atlikimui;
       2. informuoti Rangovą apie bet kokius pastebėtus atliktų Darbų trūkumus ir pateikti kitas pastabas dėl Darbų kokybės ir (ar) Darbų atlikimo terminų bei kitų klausimų, susijusių su šios Sutarties nevykdymu ir (ar) netinkamu vykdymu, taip pat apie Rangovo darbuotojų Darbų atlikimo metu padarytą žalą;
       3. laiku atsiskaityti su Rangovu už tinkamai, laiku ir kokybiškai atliktus Darbus pagal Sutarties sąlygas.
   20. Užsakovas turi teisę:
       1. tikrinti atliekamų Darbų atlikimo eigą, kiekį, kokybę ir medžiagų naudojimą;
       2. atsisakyti priimti nekokybiškai ar ne laiku atliktus Darbus ar jų dalį;
       3. reikalauti neatlygintinai ištaisyti netinkamai atliktų Darbų trūkumus arba pašalinti trūkumus trečiųjų asmenų pagalba Rangovo sąskaita, jeigu Rangovas nukrypsta nuo Šalių patvirtinto Darbų kalendorinio vykdymo grafiko ir (arba) Darbus atlieka nekokybiškai, nesilaikant teisės aktų ir (arba) Sutarties reikalavimų;
       4. reikalauti sustabdyti Darbus, jei Darbai atliekami nesilaikant šios Sutarties sąlygų, Lietuvos Respublikos teisės aktų reikalavimų, kelia pavojų žmonių gyvybei, sveikatai, Užsakovo ir (ar) trečiųjų asmenų turtui ar aplinkai, taip pat esant grėsmei tokiai situacijai kilti ir (ar) nustačius avarijos grėsmę.
       5. Užsakovas turi Darbų bei jų kokybės priežiūros teisę ir teisę pateikti būtinus vykdyti nurodymus bei patvarkymus Sutartyje numatytiems darbams atlikti, jeigu tokie nurodymai ar patvarkymai neprieštarauja imperatyvioms teisės aktų nuostatoms. Neatsižvelgiant į tai, tinkama Darbų kokybės kontrolė ir Darbų kokybės užtikrinimas yra viena esminių Rangovo pareigų, kurią Rangovas privalo savarankiškai vykdyti neatsižvelgiant į kitas statybos darbų priežiūros bei kontrolės formas, nes jos neatleidžia Rangovo nuo atsakomybės už netinkamą Darbų vykdymą.
3. **RANGOVO TEISĖ PASITELKTI TREČIUOSIUS ASMENIS (SUBRANGA), JUNGTINĖ VEIKLA**
   1. Bet kokie fiziniai ar juridiniai asmenys, kuriuos Rangovas pasitelkia šios Sutarties vykdymui, neatsižvelgiant į tai, kokie teisiniai ryšiai sieja šiuos asmenis su Rangovu, yra laikomi Rangovo agentais. Šių asmenų veiksmai vykdant Sutartį Rangovui sukelia tokias pačias pasekmes, kaip jo paties veiksmai. Rangovas Sutarties vykdymui pasitelkia šiuos trečiuosius asmenis (Subrangovus):

|  |  |
| --- | --- |
| **Subrangovo pavadinimas ir rekvizitai** | **Sutarties dalis, kuriai pasitelkiamas Subrangovas** |
| NETAIKOMA | NETAIKOMA |

* 1. Rangovas Sutarčiai vykdyti turi pasitelkti tik tuos Subrangovus, kurie numatyti Rangovo Pasiūlyme. Jeigu Rangovas šioje Sutartyje numatytiems Darbams vykdyti nori samdyti kitą, nei nurodyta Pasiūlyme, Subrangovą, jis privalo prieš tai Užsakovui įrodyti jo patikimumą ir gebėjimą vykdyti paskirtas funkcijas, gauti raštišką Užsakovo sutikimą dėl pasirinkto Subrangovo bei pateikti Subrangovo dokumentus, pagrindžiančius atitikimą Pirkimo sąlygose Subrangovams nustatytiems reikalavimams. Už Subrangovo atliktų Darbų kokybę atsako Rangovas. Rangovas visada bus atsakingas už Sutarties vykdymą, įskaitant Subrangovams perduodamos vykdyti Sutarties ir (ar) Sutarties dalies kokybę ir padarytą žalą. Tuo atveju, jei Rangovas Sutarties vykdymo metu savo sutartiniams įsipareigojimams vykdyti pasitelkia kitus nei Rangovo Pasiūlyme pirkimui nurodytus Subrangovus, Rangovas Pasiūlyme pirkimui nurodytus Subrangovus pakeičia be Užsakovo žinios arba jeigu Rangovas, savo Pasiūlyme nenurodęs apie ketinimą pasitelkti Subrangovus, pasitelkia Subrangovus be Užsakovo raštiško sutikimo, Rangovas moka Užsakovui 5 % (penkių procentų) nuo bendros Sutarties kainos dydžio baudą bei Užsakovui pareikalavus, nedelsiant privalo atsisakyti tokio Subrangovo paslaugų.
  2. Subranga nesukuria sutartinių santykių tarp Užsakovo ir Subrangovo. Rangovas atsako už savo Subrangovų veiksmus ar neveikimą. Užsakovo sutikimas, kad sutartiniams įsipareigojimams vykdyti būtų pasitelkiamas Subrangovas, neatleidžia Rangovo nuo jokių jo įsipareigojimų pagal Sutartį.
  3. Atsiradus poreikiui keisti Jungtinės veiklos sutartyje nurodytus partnerius kitais (jeigu Darbai atliekami pagal Jungtinės veiklos sutartį), Jungtinės veiklos partneriai privalo įvykdyti visas žemiau nurodytas sąlygas:
     1. Užsakovas gaus šiuos dokumentus:
        1. pasiliekančio(-ių) Jungtinės veiklos partnerio(-ių) prašymą dėl Jungtinės veiklos partnerio(-ių) keitimo;
        2. pasitraukiančio(-ių) Jungtinės veiklos partnerio(-ių) prašymą pasitraukti iš Jungtinės veiklos sutarties partnerių ir perduoti visus įsipareigojimus pagal Jungtinės veiklos sutartį naujajam(-iems) / pasiliekančiam (-iams) Jungtinės veiklos partneriui(-iams);
        3. naujojo(-ųjų) / pasiliekančio(-ių) Jungtinės veiklos partnerio(-ių) raštišką sutikimą(-us) pakeisti pasitraukiantį(-čius) Jungtinės veiklos partnerį (-ius) bei prisiimti visus pasitraukiančio(-ių) Jungtinės veiklos partnerio(-ių) įsipareigojimus pagal Jungtinės veiklos sutartį bei naujojo(-ųjų) / pasiliekančio(-ių) Jungtinės veiklos partnerio(-ių) kvalifikaciją pagrindžiantys dokumentai (jei taikoma);
     2. Rangovas įrodys Užsakovui naujojo(-ų) / pasiliekančio(-ių) Jungtinės veiklos partnerio(-ių) patikimumą ir gebėjimą vykdyti paskirtas funkcijas;
     3. Rangovas gaus Užsakovo rašytinį sutikimą keisti Jungtinės veiklos partnerius;
     4. Rangovas pateiks Užsakovui naujos Jungtinės veiklos sutarties ar esamos Jungtinės veiklos sutarties pakeitimo kopiją, kurioje pasiliekančiojo(-iųjų) Jungtinės veiklos partnerio(-ių) įsipareigojimai išliks tokie patys kaip ir ankstesnėje Jungtinės veiklos sutartyje, o naujasis(-ieji) / pasiliekantis(-ys) Jungtinės veiklos partneris(-iai) perims visus pasitraukiančiojo(-iųjų) Jungtinės veiklos partnerio(-ių) įsipareigojimus pagal ankstesnę Jungtinės veiklos sutartį.
  4. Šiai Sutarčiai gali būti taikoma tiesioginio atsiskaitymo su Subrangovais galimybė, kuri įgyvendinama šia tvarka:
     1. Užsakovas ne vėliau kaip per 3 (tris) darbo dienas nuo Viešųjų pirkimų įstatymo 88 straipsnio 4 dalyje numatytos informacijos gavimo raštu dienos, informuoja Subrangovus apie tiesioginio atsiskaitymo galimybę, o Subrangovas, norėdamas pasinaudoti tokia galimybe, raštu pateikia prašymą Užsakovui. Tais atvejais, kai Subrangovas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp Užsakovo, Rangovo ir jo Subrangovo. Šioje sutartyje nurodoma Rangovo teisė prieštarauti nepagrįstiems mokėjimams, tiesioginio atsiskaitymo su Subrangovu tvarka, atsižvelgiant į Pirkimo dokumentuose ir subtiekimo sutartyje nustatytus reikalavimus.
     2. Subrangovas, prieš pateikdamas sąskaitą Užsakovui, turi ją suderinti su Rangovu. Suderinimas laikomas tinkamu, kai Subrangovo išrašytą sąskaitą - faktūrą raštu patvirtina atsakingas Rangovo atstovas, kuris yra nurodytas trišalėje sutartyje. Užsakovo atlikti mokėjimai Subrangovui pagal jo pateiktas sąskaitas – faktūras atitinkamai mažina sumą, kurią Užsakovas turi sumokėti Rangovui pagal Sutarties sąlygas ir tvarką. Rangovas, išrašydamas ir pateikdamas sąskaitas - faktūras Užsakovui, atitinkamai į jas neįtraukia Subrangovo tiesiogiai Užsakovui pateiktų ir Rangovo patvirtintų sąskaitų - faktūrų sumų.
     3. Tiesioginis atsiskaitymas su Subrangovu neatleidžia Rangovo nuo jo prisiimtų įsipareigojimų pagal Sutartį. Nepaisant nustatyto galimo tiesioginio atsiskaitymo su Subrangovu, Rangovo Sutartimi numatytos teisės, pareigos ir kiti įsipareigojimai nepereina Subrangovui.
     4. Jei dėl tiesioginio atsiskaitymo su Subrangovu faktiškai nesutampa Rangovo ir Subrangovo mokėtinos sumos, atsakomybė prieš Užsakovą tenka Rangovui ir neatitikimai pašalinami Rangovo sąskaita.
     5. Atsiskaitymai su Subrangovu atliekami trišalėje sutartyje nustatyta tvarka, atsižvelgiant į Sutartyje nustatytą kainodarą ir atsiskaitymo tvarką. Su Subrangovais gali būti atsiskaitoma tik po to, kai pilnai atlikti visi šioje Sutartyje nurodyti Darbai, atitinkamai pagal pasirašytus aktus.
  5. Šiame skyriuje numatytų Rangovo įsipareigojimų nesilaikymas yra laikomas esminiu Sutarties pažeidimu.

1. **NENUGALIMA JĖGA (FORCE MAJEURE)**
   1. Šalys neatsako už dalinį ar visišką prisiimtų įsipareigojimų neįvykdymą, jeigu įrodo, kad įsipareigojimų neįvykdė dėl nenugalimos jėgos aplinkybių. Šalys turi teisę susitarti dėl Sutartinių įsipareigojimų sustabdymo, Darbų atlikimo termino ar Sutarties galiojimo termino pratęsimo *Force Majeure* galiojimo laikotarpiu.
   2. Nenugalimos jėgos aplinkybėmis laikomos aplinkybės, nurodytos Lietuvos Respublikos civilinio kodekso 6.212 straipsnyje ir Atleidimo nuo atsakomybės esant nenugalimos jėgos (*Force Majeure*) aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840. Nustatydamos nenugalimos jėgos aplinkybes, Šalys vadovaujasi Lietuvos Respublikos Vyriausybės 1997 m. kovo 13 d. nutarimu Nr. 222 „Dėl nenugalimos jėgos (*Force Majeure*) aplinkybės liudijančių pažymų išdavimo tvarkos aprašo patvirtinimo“.
2. **SUTARTIES ĮVYKDYMO UŽTIKRINIMAS**
   1. Šio skyriaus nuostatos Sutarčiai netaikomos.
3. **SUTARTIES ĮSIGALIOJIMAS, KEITIMAS IR PASIBAIGIMAS**

* 1. Sutartis įsigalioja, kai Sutartį pasirašo abi Sutarties Šalys bei galioja iki visiško sutartinių įsipareigojimų įvykdymo arba Sutarties nutraukimo (priklausomai nuo to, kuri sąlyga įvyksta anksčiau).
  2. Šalys turi teisę nutraukti šią Sutartį raštišku Šalių sutarimu.
  3. Užsakovas bet kuriuo metu turi teisę vienašališkai, nesikreipdamas į teismą, nutraukti šią Sutartį prieš 20 (dvidešimt) darbo dienų raštu pranešęs apie tai Rangovui. Tokiu atveju Rangovui sumokama tik už kokybiškai faktiškai iki Sutarties nutraukimo dienos atliktus Darbus ir jokios kitos pareigos Užsakovui neatsiranda, įskaitant, bet neapsiribojant, Užsakovas neturi mokėti Rangovui jokių kitų sumų ir (ar) mokėjimų.
  4. Užsakovas turi teisę vienašališkai, nesikreipdamas į teismą, prieš 5 (penkias) kalendorines dienas raštu apie tai įspėjęs Rangovą, nutraukti Sutartį, o Rangovas privalo sumokėti Užsakovui 5 (penkių) procentų dydžio baudą nuo bendros Sutarties kainos, jeigu Rangovas iš esmės pažeidė Sutartį. Rangovo padarytas Sutarties pažeidimas laikomas esminiu, kai:
     1. atlikti Darbai neatitinka Sutartyje ir (ar) konkrečiame Užsakyme numatytų reikalavimų ir Rangovas neištaiso Darbų trūkumų per Sutartyje numatytą terminą;
     2. Rangovas pažeidžia Darbų atlikimo terminus;
     3. Rangovo kvalifikacija tapo nebeatitinkančia šios Sutarties reikalavimų ir šie neatitikimai nebuvo ištaisyti per 14 (keturiolika) dienų nuo kvalifikacijos tapimo neatitinkančia dienos;
     4. Užsakovas turi pagrįstų duomenų ir nustato, kad Rangovas, vykdydamas Sutartį, netaiko Rangovo su Pasiūlymu pateiktų (jei buvo teikta) aplinkos apsaugos vadybos priemonių ir Rangovas per Užsakovo protingą terminą nepateikė dokumentų, įrandančių Pasiūlyme deklaruotų aplinkos apsaugos vadybos priemonių taikymą;
     5. kitais Sutartyje numatytais atvejais.
  5. Užsakovas be išankstinio įspėjimo vienašališkai, prieš 5 (penkias) kalendorines dienas raštu apie tai įspėjęs Rangovą, nutraukia Sutartį Lietuvos Respublikos Vyriausybei Nacionaliniam saugumui užtikrinti svarbių objektų apsaugos įstatymo nustatyta tvarka priėmus sprendimą, patvirtinantį, kad Sutartis neatitinka nacionalinio saugumo interesų. Tokiu atveju Tiekėjui yra sumokama tik už kokybiškai faktiškai iki Sutarties nutraukimo dienos atliktus Darbus ir jokios kitos pareigos Užsakovui neatsiranda, įskaitant, bet neapsiribojant, Užsakovas neturi mokėti Rangovui jokių kitų sumų ir (ar) mokėjimų.
  6. Šalis turi teisę vienašališkai, nesikreipdama į teismą, nutraukti šią Sutartį, apie tai raštu įspėjusi kitą Šalį prieš 5 (penkias) kalendorines dienas, jei Šalis bankrutuoja arba yra likviduojama, sustabdo ūkinę veiklą arba kituose teisės aktuose numatyta tvarka susidaro analogiška situacija.
  7. Rangovas įsipareigoja Sutarties vykdymo metu pranešti Užsakovui apie bet kokius pasikeitimus, galinčius turėti įtakos Rangovo, ir (arba) jo pasitelkto subtiekėjo, ir (ar) ūkio subjektų ar juos kontroliuojančių asmenų atitikčiai Lietuvos Respublikos teisės aktams, reglamentuojantiems privalomus nacionalinio saugumo ir kitų strateginių interesų užtikrinimo kriterijus / principus, ir (arba) VPĮ 45 straipsnio 21 dalyje, ir (arba) VPĮ 37 straipsnio 9 dalyje, ir (arba) VPĮ 47 straipsnio 9 dalyje numatytiems reikalavimams. Užsakovas pasilieka teisę Sutarties vykdymo metu pats patikrinti šių nurodytų asmenų atitiktį aukščiau paminėtiems kriterijams / principams / reikalavimams. Tuo atveju, jei Sutarties galiojimo metu paaiškėja, jog Rangovas neatitinka šių kriterijų / principų / reikalavimų ir nustatytų neatitikimų neištaiso per 10 (dešimties) darbo dienų terminą nuo Užsakovo pranešimo raštu dienos, Užsakovas įgyja teisę, įspėjęs Rangovą prieš 5 (penkias) dienas, vienašališkai nutraukti Sutartį, neatlygindamas jokių nuostolių.
  8. Rangovas turi teisę vienašališkai, nesikreipdamas į teismą, nutraukti šią Sutartį, apie tai raštu įspėjęs Užsakovą prieš 30 (trisdešimt) kalendorinių dienų, jei Užsakovas nevykdo savo įsipareigojimų pagal Sutartį, kai dėl konkrečių savo įsipareigojimų nevykdymo Užsakovas ne mažiau kaip du kartus buvo įspėtas.
  9. Sutarties sąlygos gali būti keičiamos Preliminariojoje sutartyje, Sutartyje ar Viešųjų pirkimų įstatyme numatytais atvejais ir tvarka.

1. **BAIGIAMOSIOS NUOSTATOS**
   1. Vykdydamos Sutartį, Šalys vadovaujasi Lietuvos Respublikos teisės aktais.
   2. Sutarčiai, sprendžiant jos galiojimo, vykdymo, taikymo ir aiškinimo klausimus, taip pat neaptartoms sąlygoms taikomos Preliminariosios sutarties Sąlygos. Esant prieštaravimų tarp Sutarties ir Techninės specifikacijos, Šalys turi vadovautis Technine specifikacija. Esant prieštaravimų tarp Sutarties ir kitų jos priedų, Šalys turi vadovautis Sutartimi.
   3. Šalių adreso ar kitų rekvizitų pasikeitimo atveju Šalys įsipareigoja apie tai viena kitai pranešti per 3 (tris) darbo dienas nuo atitinkamo pasikeitimo dienos. Nepranešusioji Šalis atlygina visus dėl nepranešimo atsiradusius tiesioginius nuostolius ir prisiima su nepranešimu susijusią riziką.
   4. Šalys susitaria, kad kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybų būdu. Jeigu anksčiau nurodyti ginčai, nesutarimai ar reikalavimai negali būti išspręsti derybų keliu, tai Šalys susitaria spręsti juos Lietuvos Respublikos įstatymų nustatyta tvarka Lietuvos Respublikos teismuose pagal Užsakovo buveinės registracijos vietą.
   5. Visa informacija, įspėjimai ar pranešimai, susiję su šia Sutartimi, privalo būti raštiški ir turi būti siunčiami elektroniniu paštu. Pranešimai, išsiųsti elektroniniu paštu yra laikomi gautais jų išsiuntimo dieną. Pranešimai, siųsti registruotu laišku, laikomi įteiktais ne vėliau kaip per 3 (tris) darbo dienas nuo jų išsiuntimo.
   6. Šalys skiria savo atstovus Sutarties vykdymo kontrolės ir ryšių palaikymo tikslais. Visi su Sutarties vykdymu susiję pranešimai gali būti siunčiami šių atstovų kontaktiniais duomenimis:
      1. Užsakovo už šios Sutarties vykdymą atsakingas asmuo – ;
      2. Užsakovo atstovas, atsakingas už Sutarties ir jos pakeitimų paskelbimą Viešųjų pirkimų įstatyme nustatyta tvarka – ;
      3. Rangovo už šios Sutarties vykdymą atsakingas asmuo – .
   7. Sutartyje nurodytos baudos, delspinigiai ir Garanto dydis (jei taikoma) skaičiuojamas nuo sumų be PVM.
   8. Sutartis pasirašoma kvalifikuotais elektroniniais parašais. Pasirašytą Sutartį elektroniniu formatu gaus kiekviena Sutarties Šalis.
2. **SUTARTIES PRIEDAI**

1 priedas – Rangovo Pasiūlymo kopija.

2 priedas – Darbų kiekių žiniaraščiai.

1. **ŠALIŲ REKVIZITAI**

|  |  |  |
| --- | --- | --- |
| **Užsakovas:** | **Rangovas:** | |
|  |  | |
| **Akcinė bendrovė „Kelių priežiūra“** | **IĮ „Elmonsta“** | |
| Juridinio asmens kodas 232112130 | Juridinio asmens kodas 158322074 | |
| PVM mokėtojo kodas LT321121314 | PVM mokėtojo kodas LT583220716 | |
| Savanorių pr. 321C, Kaunas | Tujų g. 9, Jurbarkas |
| Tel.: (8-37) 202293 | Tel. |
| El. paštas: info@keliuprieziura.lt | El. paštas: |
| A.s. LT617044060003560452 | A.s. |
| AB SEB bankas, b. k. 70440 |  |
| **Užsakovo vardu:** | **Rangovo vardu:** |
|  |  |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  *Užsakovas antspaudo nenaudoja* | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.V. |